NAZORAT QILUVCHI ORGANLAR MANSABDOR SHAXSLARINI XOʻJALIK YURITUVCHI SUBYEKTLARDA TEKSHIRISH OʻTKAZISH HUQUQINI BERISH BOʻYICHA ATTESTATSIYADAN OʻTKAZISH TARTIBI TOʻGʻRISIDAGI NIZOMNI TASDIQLASH HAQIDA
(resolution, 2018-11-21)

18. Nazorat qiluvchi organlar mansabdor shaxslarini xoʻjalik yurituvchi subyektlarda tekshirish oʻtkazish huquqini berish boʻyicha attestatsiyadan oʻtkazish tartibi toʻgʻrisidagi nizom ilovaga muvofiq tasdiqlansin va belgilangan tartibda davlat roʻyxatidan oʻtkazish uchun Adliya vazirligiga yuborilsin. Mazkur Nizom Oʻzbekiston Respublikasi “Xoʻjalik yurituvchi subyektlar faoliyatini davlat tomonidan nazorat qilish toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1999-y., 1-son, 8-modda) 6-moddasi hamda Oʻzbekiston Respublikasi Prezidentining 1998-yil 19-noyabrdagi PF–2114-son “Xoʻjalik yurituvchi subyektlarni tekshirishni tashkil qilishni tartibga solish toʻgʻrisida”gi Farmoni (Oʻzbekiston Respublikasi Oliy Majlisining Axborotnomasi, 1998-y., 10-11-son, 209-modda) 7-bandiga muvofiq nazorat qiluvchi organlar mansabdor shaxslarini xoʻjalik yurituvchi subyektlarda tekshirish oʻtkazish huquqini berish boʻyicha attestatsiyadan (keyingi oʻrinlarda attestatsiya deb yuritiladi) oʻtkazish tartibini belgilaydi. 1. Attestatsiya nazorat qiluvchi organlarning tekshirish oʻtkazuvchi mansabdor shaxslarini (keyingi oʻrinlarda xodimlar deb yuritiladi) malaka va professionallik darajasini baholash, shuningdek ularning nazorat organi faoliyatiga hamda xoʻjalik yurituvchi subyektlar faoliyatini tekshirishga taalluqli qonun hujjatlari talablariga rioya etilishi yuzasidan masʼuliyatini oshirish maqsadida oʻtkaziladi. 2. Attestatsiya oʻtkazishda majburiylik, davriylik, oshkoralik, xolislik va kollegiallik asosiy tamoyillar hisoblanadi. 3. Xodimlar soni, shuningdek ularga qoʻyiladigan kasbiy talablar har bir nazorat qiluvchi organ tomonidan oʻrnatilgan tartibda qonun hujjatlari bilan unga yuklatilgan vazifa va funksiyalarning oʻziga xos taraflari va xususiyatidan kelib chiqqan holda belgilanadi. 4. Xodimlar nazorat qiluvchi organ tomonidan belgilangan davriylikda, lekin kamida uch yilda bir marta attestatsiyadan oʻtkaziladi. 5. Attestatsiya nazorat qiluvchi organ buyrugʻi asosida tashkil etiladigan, kamida besh kishidan iborat boʻlgan attestatsiya komissiyasi tomonidan oʻtkaziladi. Attestatsiya komissiyasi rais, kotib va aʼzolardan tashkil topadi. Nazorat qiluvchi organning buyrugʻi bilan uning joylardagi boʻlinmalarida hududiy yoki hududlararo attestatsiya komissiyalari tashkil etilishi mumkin. 6. Attestatsiya komissiyasi oʻz faoliyatini doimiy ravishda amalga oshiradi, uning faoliyati tashkiliy jihatdan attestatsiya komissiyasining ishchi organi tomonidan taʼminlanadi. Ishchi organ funksiyasini nazorat qiluvchi organning kadrlar bilan ishlovchi tuzilmasi bajaradi va uning vakili attestatsiya komissiyasining kotibi hisoblanadi. Ishchi organ quyidagi vazifalarni bajaradi: nazorat qiluvchi organning tegishli tuzilmasi bilan birgaliklikda attestatsiyani oʻtkazish uchun zarur hujjatlarni tayyorlaydi; attestatsiyani oʻtkazish uchun xodimlar roʻyxatini tuzadi va attestatsiya komissiyasiga taqdim etadi; attestatsiyani oʻtkazish uchun savollar roʻyxatini tayyorlaydi; attestatsiya oʻtadigan sana va joyi toʻgʻrisida xodimlarga xabar qiladi; manfaatdor tashkilotlar bilan hamkorlikni taʼminlaydi; mazkur Nizomga asosan attestatsiya komissiyasi ishi hamda uning qarorlari ijrosi bilan bogʻliq boshqa masalalarni hal etadi. 7. Attestatsiya komissiyasi: attestatsiyadan oʻtayotgan xodim haqida qisqacha axborotni tinglaydi; attestatsiyadan oʻtayotgan xodimga savollar beradi; attestatsiya yakunlari boʻyicha ochiq ovoz berishni oʻtkazadi; attestatsiyadan oʻtayotgan xodim faoliyatini yaxshilash boʻyicha tavsiyalar beradi; xoʻjalik yurituvchi subyekt faoliyatini tekshirish oʻtkazish huquqi berish toʻgʻrisida qaror qabul qiladi; attestatsiya oʻtkazish, shuningdek yuridik va jismoniy shaxslar murojaatlari asosida xodimga avval berilgan xoʻjalik yurituvchi subyektlarda tekshirish oʻtkazish huquqini tasdiqlovchi hujjatni bekor qilish bilan bogʻliq masalalarni koʻrib chiqadi; attestatsiya komissiyasi faoliyatini tashkil etishga doir qonun hujjatlariga muvofiq boshqa vazifalarni amalga oshiradi. 8. Attestatsiyani oʻtkazish muddati attestatsiya komissiyasi raisi tomonidan xodimlarning xoʻjalik yurituvchi subyektlarda tekshirish oʻtkazish huquqini tugash muddati, nazorat qiluvchi organning tuzilmasi, shtat birligini oʻzgarishi, xodimlar qoʻnimsizligi va boshqa holatlarni inobatga olib, nazorat qiluvchi organ rahbari bilan kelishgan holda belgilanadi. 9. Attestatsiyani oʻtkazish toʻgʻrisida nazorat qiluvchi organ rahbarining xoʻjalik yurituvchi subyektlarda tekshirish oʻtkazish huquqini berish boʻyicha attestatsiyadan oʻtadigan xodimlar roʻyxati tasdiqlash hamda attestatsiya oʻtkazishni tashkillashtirish boʻyicha buyrugʻi qabul qilinadi. 10. Xodimlar roʻyxatiga nazorat qiluvchi organning xoʻjalik yurituvchi subyektlarda tekshirish oʻtkazish huquqiga ega boʻlgan (muddati tugagan yoki tugayotgan) va bunday huquqni olishga taklif etilayotgan xodimlari kiritiladi. Bunda xodimlar roʻyxatiga oldin xoʻjalik yurituvchi subyektlarda tekshirish oʻtkazish huquqi berilgan, ammo xoʻjalik yurituvchi subyektlarda tekshirish oʻtkazish bilan bogʻliq boʻlmagan lavozimga oʻtgan xodimlar kiritilmaydi. 11. Xoʻjalik yurituvchi subyektlarda tekshirish oʻtkazish huquqini beriladigan har bir xodim boʻyicha nazorat qiluvchi organning tegishli tuzilmasi rahbari tomonidan ushbu xodimning ish faoliyatida erishgan natijalari, ijobiy va salbiy xususiyatlari toʻgʻrisida attestatsiya komissiyasiga xizmat tavsifnomasi taqdim etiladi. Attestatsiyadan oʻtkaziladigan xodim attestatsiyadan kamida ikki hafta oldin, attestatsiyani oʻtkazish toʻgʻrisidagi buyruq va oʻzi haqidagi xizmat tavsifnomasi bilan imzo qoʻydirilgan holda tanishtirilishi kerak. 12. Attestatsiya komissiyasi yigʻilishi attestatsiya komissiyasi tasdiqlangan tarkibining 3/4 qismi qatnashsa vakolatli hisoblanadi. 13. Attestatsiya attestatsiyadan oʻtayotgan xodim bilan suhbat shaklida oʻtkaziladi. 14. Attestatsiya komissiyasi tomonidan attestatsiyadan oʻtuvchi xodim haqidagi tavsifnoma va savollarga berilgan javoblarni inobatga olgan holda har bir attestatsiyadan oʻtuvchi xodimga nisbatan ochiq ovoz berish yoʻli bilan alohida qaror qabul qilinadi. Qaror attestatsiyada ishtirok etgan attestatsiya komissiyasi aʼzolarining koʻpchiligi ovoz berganda, qabul qilingan deb hisoblanadi. Attestatsiya komissiyasi aʼzolarining ovozlari teng boʻlgan taqdirda attestatsiya komissiyasi raisining ovozi hal qiluvchi boʻlib hisoblanadi. 15. Attestatsiya natijasi boʻyicha attestatsiya komissiyasi quyidagi qarorlardan birini qabul qiladi: xodim attestatsiyadan oʻtdi; xodim attestatsiyadan oʻtmadi. 16. Har bir attestatsiyadan oʻtayotgan xodimga ikki nusxada mazkur Nizomning 1-ilovasiga muvofiq xoʻjalik yurituvchi subyektlar faoliyatida tekshirish oʻtkazish huquqini berish boʻyicha attestatsiya varaqasi tuziladi. Attestatsiya yakuni boʻyicha attestatsiya komissiyasi tomonidan qabul qilingan qaror attestatsiya komissiyasi raisi, kotibi hamda aʼzolari tomonidan imzolanadigan attestatsiya varaqasiga kiritiladi. Attestatsiya varaqasining ikkinchi nusxasi attestatsiya oʻtkazilgandan keyin uch kun muddatda attestatsiyadan oʻtgan xodimga imzo qoʻydirilgan holda taqdim etiladi. 17. Attestatsiya yakunlari boʻyicha uch kunlik muddatda bayonnoma tuziladi. Bayonnomada attestatsiya oʻtkazilgan sana va joyi koʻrsatiladi hamda attestatsiya varaqalari ilova qilinadi. Bayonnoma attestatsiya komissiyasi raisi va kotibi tomonidan imzolanadi va unda har bir attestatsiyadan oʻtuvchi xodimga berilgan savollar mazmuni, javoblar toʻgʻriligi, shuningdek xodimga xoʻjalik yurituvchi subyektlarda tekshirish oʻtkazish huquqini berish haqida qabul qilingan qarori koʻrsatilishi kerak. 18. Attestatsiya komissiyasi tomonidan “xodim attestatsiyadan oʻtdi” deb qaror qabul qilingan xodimga attestatsiya komissiyasi tomonidan belgilanadigan, ammo nazorat qiluvchi organ tomonidan oʻrnatilgan attestatsiyani oʻtkazish davriyligidan oshmagan muddatga xoʻjalik yurituvchi subyektlarda tekshirish oʻtkazish huquqi beriladi. 19. Attestatsiyaga uzrli sabablarga koʻra (kasalligi tufayli, xizmat safarida boʻlgan va hokazolar) kelmagan xodimlar attestatsiya komissiyasining keyingi yigʻilishiga qoʻyiladigan xodimlar roʻyxatiga kiritiladi. 20. Attestatsiya komissiyasi tomonidan attestatsiyadan oʻtmagan xodim, mazkur masala haqidagi tegishli attestatsiya komissiyasi qaroriga muvofiq, ammo attestatsiya oʻtkazilganidan kamida uch oydan keyin qayta attestatsiyaga qoʻyilishi mumkin. Attestatsiyadan oʻtmagan hamda unga nisbatan attestatsiya komissiyasi tomonidan qayta attestatsiyaga kiritish toʻgʻrisida qaror qabul qilinmagan, shuningdek tekshirish huquqi bekor qilingan xodim attestatsiya komissiyasining tegishli yigʻilishi oʻtkazilgan kundan kamida bir yil muddat oʻtgandan keyin qayta attestatsiyaga qoʻyilishi mumkin. 21. Attestatsiya komissiyasi tomonidan attestatsiyadan oʻtgan xodimga mazkur Nizomning 2-ilovasiga muvofiq xoʻjalik yurituvchi subyektlarda tekshirish oʻtkazish huquqini beruvchi maxsus guvohnoma (keyingi oʻrinlarda maxsus guvohnoma deb yuritiladi) beriladi. 22. Maxsus guvohnomalari blanklarini tayyorlash, koʻpaytirish, berish, saqlash va hisobini olib borish nazorat qiluvchi organning mablagʻlari hisobidan, xodimlarning xizmat guvohnomalari uchun belgilangan tartib boʻyicha amalga oshiriladi. 23. Maxsus guvohnoma yoʻqotilgan yoki foydalanish uchun yaroqsiz holatga kelib qolgan hollarda xodimning murojaati asosida nazorat qiluvchi organ yoki uning hududiy boʻlinmasining buyrugʻi bilan unga maxsus guvohnomaning dublikati berilishi mumkin. 24. Nazorat qiluvchi organlarning xoʻjalik yurituvchi subyektlar faoliyatida tekshirish oʻtkazish huquqiga ega boʻlgan xodimlari ushbu nazorat qiluvchi organning xoʻjalik yurituvchi subyektlar faoliyatida tekshirish oʻtkazish bilan bogʻliq boshqa lavozimiga oʻtgan taqdirda, unga dastlab berilgan maxsus guvohnoma oʻrniga ushbu maxsus guvohnoma amal qilish muddatiga muvofiq xoʻjalik yurituvchi subyektlarda tekshirish oʻtkazish huquqi beruvchi yangi maxsus guvohnoma beriladi. 25. Attestatsiya komissiyasi qarori yuzasidan belgilangan tartibda yuqori turuvchi organga yoki sudga shikoyat qilinishi mumkin.